Baie vriendelik ontvang en na woonstel geneem. Alles is mooi aan ons verduidelik. Pragtige uitsig oor die baai. Die hele gebou is baie veilig met veilige parkering. Dit was die perfekte plek om lekker te kon uitrus en ontspan saam met die familie. Die woonstel was baie netjies en skoon gewees met baie spasie vir 'n familie. Baie dankie aan Heidi en Blackie, ons sal definitief weer hier kom kuier.
Met aankoms, geen persoon/agent om mens te verduidelik waarheen om te gaan met al die deure en parkering nie. Geen braaigeriewe op die balkon soos op webtuiste gesien nie. Meubels is goed, maar net 1 TV met Extra View geriewe. Geen pause of recording nie. Hier bo is hopeloos te veel wind. Die eenheid is in 8 dae nooit skoongemaak nie. Nee wat, lyk mooi, maar hier bly hier ek nie maklik weer nie. Ek het per ongeluk 'n glas gebreek en 'n tweede het omgeval in die klein wasbakkie. Vir seker nie gelukkig nie.
Dit was baie lekker om net 'n slag weg te kom van die daaglikse roetine en net te ontspan. Ons sal beslis weer hier bespreek in die nuwejaar.
Hibernian Towers is 'n pragtige gebou en die perfekte plek om vakansie te hou. Dit is netjies onderhou en veilig. Dit is jammer dat ons nie van die swembad en die sauna gebruik kon maak nie (waterbeperkings). Die uitsig is baie mooi regrondom. Dit was baie aangename verblyf.
Die woonstel was ongelooflik lekker. Dit was fantasies netjies end skoon. Al die toebehore was beskikbaar. Ek sou dalk aanbeveel dat daar 'n besem en 'n mop beskikbaar moet wees vir mense wat self will skoonmaak. Dankie vir die eienaar jou plek is awesome. Sal eenheid aanbeveel vir almal. Dankie Heidi van LekkeSlaap. Sal weer daar gaan bly.
Netjiese, skoon woonstel met 'n lieflike uitsig. 'n Lugreëling sal die woonstel verbeter, die vensters kan nie altyd oop gelos word deur die nag nie, as gevolg van sterk winde. Sal weer die woonstel bespreek vir 'n vakansie.
Hibernian Towers 1405 is 'n pragtige plek met alles wat jy benodig. Daar is net een probleem, ons het baie warm gekry ─ miskien moet waaiers oorweeg word in die kamers. As gevolg van die hitte kon ons nie slaap in die nag nie en maak jy die deure oop is dit die geraas van mense wat op die strand is tot laatnag wat jou wakker hou.